ที่ มท 0809.3/ว

ถึง สำนักงานส่งเสริมการปกครองท้องถิ่นจังหวัด ทุกจังหวัด

ด้วยกรมส่งเสริมการปกครองท้องถิ่น ได้รับแจ้งจากสำนักงาน ก.พ.ร. ว่า จะดำเนินการจัดเก็บข้อมูลค่าใช้จ่ายด้านบุคลากรในหน่วยงานของรัฐ รวมถึงองค์กรปกครองส่วนท้องถิ่น เพื่อใช้ในการวิเคราะห์ และวางแผนเกี่ยวกับงบประมาณค่าใช้จ่ายด้านบุคลากรในหน่วยงานภาครัฐภาพรวม ดังนั้น เพื่อให้การจัดเก็บข้อมูลค่าใช้จ่ายด้านบุคลากรขององค์กรปกครองส่วนท้องถิ่นเป็นไปด้วยความเรียบร้อย จึงขอความร่วมมือจังหวัดแจ้งให้องค์กรปกครองส่วนท้องถิ่นทุกแห่ง เร่งรัดดำเนินการบันทึกข้อมูล ตรวจสอบ และแก้ไขข้อมูลรายการค่าใช้จ่ายด้านบุคลากร ตามมาตรา 35 แห่งพระราชบัญญัติระเบียบบริหารงานบุคคลส่วนท้องถิ่น พ.ศ. 2542 ผ่านระบบศูนย์บริการข้อมูลบุคลากรท้องถิ่นแห่งชาติ (LHR) ดังนี้

1. ในปีงบประมาณ พ.ศ. 2563 ให้ดำเนินการบันทึกข้อมูลจำนวนเงินงบประมาณรายจ่ายประจำปี รายการค่าใช้จ่ายด้านบุคลากรตามมาตรา 35 และสัดส่วนคิดเป็นร้อยละเท่าใด ทั้งในช่องประมาณการ (ตอนต้นปี) และช่องเบิกจ่ายจริง (ตอนสิ้นปี)

2. ในปีงบประมาณ พ.ศ. 2564 ให้ดำเนินการบันทึกข้อมูลจำนวนเงินงบประมาณรายจ่ายประจำปี รายการค่าใช้จ่ายด้านบุคลากรตามมาตรา 35 และสัดส่วนคิดเป็นร้อยละเท่าใด ในช่องประมาณการ (ตอนต้นปี) เท่านั้น

ทั้งนี้ ให้องค์กรปกครองส่วนท้องถิ่นทุกแห่ง ดำเนินการบันทึกข้อมูลค่าใช้จ่ายด้านบุคลากรตามมาตรา 35 แห่งพระราชบัญญัติระเบียบบริหารงานบุคคลส่วนท้องถิ่น พ.ศ. 2542 พร้อมกับรับรองความถูกต้องของข้อมูลผ่านระบบ ให้แล้วเสร็จภายในวันที่ 26 มกราคม 2564 หากมีปัญหาอุปสรรคหรือข้อสงสัยประการใด สามารถสอบถามเพิ่มเติมได้ที่หมายเลขโทรศัพท์ของ admin ที่ให้ไว้ในหน้าเว็บไซต์ ดังรายละเอียดที่ส่งมาพร้อมนี้

กรมส่งเสริมการปกครองท้องถิ่น

มกราคม 2564

สำนักพัฒนาระบบบริหารงานบุคคลส่วนท้องถิ่น

ผอ.กง.สบ............................... วันที่..........................

หน.ฝ.สก................................ วันที่.........................

พวผ........................................ วันที่..........................

พวพ…………………………… วันที่.........................

กลุ่มงานส่งเสริมการบริหารงานบุคคลส่วนท้องถิ่น

# โทร. ๐ 2241 9000 ต่อ 3134

โทรสาร ๐ 2243 8991